Radiata

Is rang tacsanomaíoch í Radiata a bhí in úsáid chun ainmhithe ga-shiméadracha a rangú. Ní ghlactar leis an téarma Radiata a thuilleadh, toisc gur chuir sé roinnt grúpaí ainmhithe éagsúla lena chéile, nach bhfuil ina ghrúpa monaifíléiteach faoi thuairimí reatha na fíligineachta ainmhithe. Glactar anois nach raibh i gceist leis na cosúlachtaí a cuireadh chun cinn mar fhianaise leis an rang ach míthuiscint ar na luath-thaighdeoirí, nó sampla den éabhlóid  choinbhéirseach. Dá bharr sin, ní úsáidtear an téarma de ghnáth ach i gcomhthéacs stairiúil anois.

Go luath sa 19ú céad, chuir Georges Cuvier na Cnidaria agus na Ctenophora le chéila sna Radiata.  D'ath-shainmhínigh Thomas Cavalier-Smith na Radiata, sa bhliain 1983, mar fo-ríocht comhdhéanta de Myxozoa, Placozoa, Cnidaria agus Ctenophora. Ina dhiaidh sin, d'ath-shainmhínigh Lynn Margulis agus K.V. Schwartz na Riadata i n-aicmiú na Cúig Ríocht, an tráth seo ag cuimsiú Cnidaria agus Ctenophora amháin.

Cé go nglactar le ga-shiméadracht, de ghnáth, mar thréith a shainmhíníonn na hainmhithe atá aicmithe sa ghrúpa seo, tá eisceachtaí agus cáilíochtaí soiléire ann. Mar shampla, léiríonn na Echinoderma siméadracht dhéthaobhach go cinnte mar larbhaí. Taispeánann na Ctenophora siméadracht dé-radúil  nó  rothlach, arna sainmhíniú le haiseanna craobhógacha agus  faraingeacha, ar a bhfuil dhá canálach anasach lonnaithe in dhá cheathramhán go lárlíneacht óna chéile. Tá roinnt speiceas laistigh den aicme Cnidaria,  na hAnthozoa, siméadracht dhéthaobhach (Mar shampla, Nematostella vectensis). Tá sé ráite go bhféadfadh sé gur tharla siméadrac go déthaobhacha chun cinn roimh an scoilt idir Cnidaria agus Bilateria, agus gur fhorbair na cnidarians, atá siméadracht dé-radúil, go tánaisteach, rud a chiallaíonn go bhfuil bunús príomhúil leis an déthaobhacht i speicis na gCnidarian, cosúil le N. vectensis.

Tagairtí

Tacsón inveirteabrachaimithe i léig